2. ลักษณะการประกอบธุรกิจ

บริษัทดำเนินธุรกิจหลักคือการเป็นผู้ให้บริการจัดจำหน่ายคอมพิวเตอร์เคลื่อนที่และพัฒนาโปรแกรมการใช้งานคอมพิวเตอร์เคลื่อนที่แบบครบวงจร
(Integrated Mobile Computing Solution Provider)
สำหรับระบบการจัดเก็บและจัดการข้อมูลในองค์กร (Enterprise Data Collection and
Collation System: “EDCCS”)
ที่สามารถเชื่อมต่อกับระบบการบริหารจัดการทรัพยากรในองค์กร (Enterprise Resource
Planning: “ERP”) ของบริษัทลูกค้า เช่น SAP, Oracle, BAAN ฯลฯ โดยระบบ EDCCS
นี้จะให้ประโยชน์แก่ลูกค้าผู้ใช้ระบบคือ

(1) ได้รับข้อมูลที่เป็นประโยชน์ในการตัดสินใจมากขึ้นและมีความแม่นยำยิ่งขึ้น เช่น
    ข้อมูลสินค้าคงคลัง วัตถุดิบ เป็นต้น ซึ่งจะช่วยให้สามารถบริหารเวลา แรงงาน สินค้า
    ทรัพยากร ลดการใช้กระดาษ เพิ่มประสิทธิภาพและประสิทธิผลขององค์กร

(2) ให้ข้อมูลที่เป็นปัจจุบัน (Real time) กับระบบบริหารจัดการทรัพยากร
    ทำให้ลูกค้าสามารถใช้ทรัพยากรได้อย่างเต็มประสิทธิภาพ

ระบบ EDCCS ซึ่งบริษัทให้บริการในปัจจุบัน
คือระบบการบันทึกและการประมวลผลข้อมูลด้วยเทคโนโลยีรหัสแท่งหรือบาร์โค้ด (Barcode
Technologies) และบริษัทกำลังอยู่ในระหว่างการพัฒนาตลาดของระบบ Radio Frequency
Identification (“RFID”)
หรือเทคโนโลยีไร้สายที่ใช้คลื่นความถี่วิทยุในการระบุลักษณะเฉพาะของวัตถุแต่ละชิ้น
ซึ่งเป็นตลาดที่มีแนวโน้มเติบโตอย่างรวดเร็วทั้งในประเทศไทยและต่างประเทศ

บริษัทจัดจำหน่ายอุปกรณ์ฮาร์ดแวร์ พัฒนาโปรแกรมซอฟต์แวร์
และการให้บริการบำรุงรักษาระบบที่เกี่ยวข้องกับ EDCCS
ปัจจุบันผลิตภัณฑ์และบริการของบริษัทแบ่งออกได้เป็น

(1) กลุ่มผลิตภัณฑ์ฮาร์ดแวร์ รวมกับซอฟท์แวร์ที่ขายพร้อมกับฮาร์ดแวร์ดังกล่าว
    ผลิตภัณฑ์ฮาร์ดแวร์หลักที่บริษัทจัดจำหน่ายได้แก่ คอมพิวเตอร์เคลื่อนที่หรือคอมพิวเตอร์แบบมือถือ
    (Mobile/Handheld Computer) และอุปกรณ์สนับสนุนเทคโนโลยีบาร์โค้ด และ RFID
    ฮาร์ดแวร์ที่บริษัทจัดจำหน่ายมีระบบปฏิบัติการ (Operating System)
    สำหรับใช้งานแบบเครื่องเดี่ยว (Stand alone) โดยบริษัทได้พัฒนาซอฟท์แวร์เฉพาะ
    คือระบบ MobileNet
    ที่ช่วยให้เครื่องคอมพิวเตอร์มือถือของบริษัทสามารถเชื่อมต่อกับฐานข้อมูลของลูกค้าและติดต่อกับคอมพิวเตอร์เครื่องอื่นได้จากระยะไกลได้
    โดยที่ส่วนใหญ่บริษัทมักจะขาย MobileNet พร้อมกับฮาร์ดแวร์ของบริษัทด้วย

(2) กลุ่มผลิตภัณฑ์ซอฟท์แวร์ หมายถึงซอฟท์แวร์เกี่ยวกับระบบ EDCCS
    ที่บริษัทพัฒนาเฉพาะสำหรับลูกค้าแต่ละราย เช่น ซอฟท์แวร์ระบบการบริหารจัดการคลังสินค้า
    (Warehouse Management) ระบบบริหารจัดการการขาย (Sale Force Automation)
    รวมถึงซอฟท์แวร์ระบบอื่นๆที่ออกแบบขึ้นตามลักษณะความต้องการใช้งานของลูกค้าแต่ละราย
    (Customized software)

(3) ธุรกิจให้บริการบำรุงรักษาสำหรับอุปกรณ์ฮาร์ดแวร์และซอฟท์แวร์ที่บริษัทจัดจำหน่าย
    รวมถึงบำรุงรักษาอุปกรณ์คอมพิวเตอร์ของลูกค้าที่ใช้งานร่วมกับผลิตภัณฑ์ที่บริษัทจัดจำหน่าย

ในปี 2548 บริษัทได้มีการขยายธุรกิจโดยมีผู้ร่วมทุน (Strategic Partner) จากต่างประเทศ
คือบริษัท Grand-Flo Solution Berhad (“Grand-Flo”)
ซึ่งเป็นบริษัทที่ดำเนินธุรกิจการพัฒนาเทคโนโลยีสารสนเทศด้าน EDCCS
ที่จดทะเบียนในตลาดหลักทรัพย์ของประเทศมาเลเซีย (MASDAQ Market of Bursa Malaysia
Berhad) เข้าถือหุ้นในบริษัทร้อยละ 49 ของทุนจดทะเบียน 10 ล้านบาท
ต่อมาบริษัทได้เพิ่มทุนจดทะเบียนเป็น 20 ล้านบาท และ 25 ล้านบาทตามลำดับ ทั้งนี้ Grand-Flo
มีส่วนในการสนับสนุนด้านเงินทุนหมุนเวียนให้กับบริษัท
รวมทั้งให้การแลกเปลี่ยนเทคโนโลยีซึ่งมีส่วนเสริมกับระบบที่บริษัทให้บริการอยู่

ก่อน ช่วยให้บริษัทเติบโตอย่างก้าวกระโดด โดยในปี 2548 และ 2549 บริษัทมีรายได้รวม
172.56 ล้านบาท 289.20 ล้านบาท คิดเป็นอัตราการเติบโตร้อยละ 49 และร้อยละ 68
ตามลำดับ ทั้งนี้ Grand-Flo มีข้อตกลงระหว่างผู้ถือหุ้นดังที่ได้เปิดเผยรายละเอียดในส่วนที่ 2
หัวข้อ 8.3 โครงสร้างเงินทุน

ต่อมาในปี 2549 บริษัทได้มีการจัดตั้งบริษัท ไซแมท ซอฟต์ จำกัด (“บริษัทย่อย”, “ไซแมท
ซอฟท์”) โดยบริษัทถือหุ้นร้อยละ 99.99
และโอนการธุรกิจทางด้านการพัฒนาซอฟต์แวร์ทั้งหมดให้อยู่ภายใต้ ไซแมท ซอฟต์
ซึ่งได้รับสิทธิประโยชน์จากคณะกรรมการส่งเสริมการลงทุน (BOI)
ในการยกเว้นภาษีนิติบุคคลสำหรับธุรกิจดังกล่าวเป็นเวลา 8 ปี
เนื่องจากคณะกรรมการส่งเสริมการลงทุน (BOI)
ร่วมกับสำนักงานส่งเสริมอุตสาหกรรมซอร์ฟแวร์แห่งชาติ (SIPA)
มีนโยบายสนับสนุนภาครัฐและภาคเอกชนในการพัฒนาซอฟต์แวร์ในประเทศ
ให้สามารถรองรับการขยายตัวของอุตสาหกรรมเทคโนโลยีสารสนเทศ

ภาพรวมของการประกอบธุรกิจของบริษัทและบริษัทย่อย

โครงสร้างการถือหุ้นของบริษัท และบริษัทย่อย
(ณ วันที่ 3 ธันวาคม 2550)

หมายเหตุ: * กลุ่มมานะศิลปพันธ์ ประกอบด้วย นายทองคำ มานะศิลปพันธ์, น.ส.ชุติกาญจน์
มานะศิลปพันธ์, น.ส.สิริเพ็ญ มานะศิลปพันธ์,

น.ส.สิริวรรณ มานะศิลปพันธ์

** นายทองคำ มานะศิลปพันธ์

***กลุ่มตัน บัค ฮอง ประกอบด้วย นายตัน บัค ฮอง, นายตัน บัค เหลง, นายตัน ชวน ฮอค,
Grand-Flo Corporation Sdn.Bhd (นายตัน บัค ฮอง ถือหุ้นร้อยละ 95) และ AI Capital
Sdn.Bhd. (นายตัน ชวน ฮอค ถือหุ้นร้อยละ 90)

Grand-Flo Solution Berhad

Grand-Flo Solution Berhad ซึ่งเป็นผู้ถือหุ้นใหญ่ ประกอบธุรกิจเช่นเดียวกับบริษัท
คือให้บริการพัฒนาระบบ EDCCS หรือระบบการจัดเก็บและจัดการข้อมูลในองค์กร
โดยเป็นผู้เชี่ยวชาญการประยุกต์ใช้เทคโนโลยีบาร์โค้ด และเทคโนโยลี RFID
เพื่อการจัดเก็บข้อมูลและเชื่อมต่อกับระบบการบริหารจัดการทรัพยากรในองค์กร (ERP)
ของบริษัทลูกค้า นอกจากนี้ Grand-Flo เป็นผู้ถือหุ้นในบริษัทต่างๆที่เข้าไปลงทุน (Investment
holding) ในธุรกิจสารสนเทศที่เกี่ยวข้องกับระบบการจัดเก็บและจัดการข้อมูล

Grand-Flo ตั้งเป้าหมายในการเป็นผู้นำธุรกิจสารสนเทศด้านการ EDCCS
ในภูมิภาคเอเชียตะวันออกเฉียงใต้
โดยมีกลยุทธการขยายตลาดผ่านทางการลงทุนร่วมกับบริษัทท้องถิ่น (Local Partner)
ในประเทศนั้นๆโดยไม่ทำการแข่งขันโดยตรง ปัจจุบันบริษัทที่ Grand-Flo เข้าลงทุน
ประกอบธุรกิจสารสนเทศในลักษณะเดียวกันทั้งหมด

บริษัทและ Grand-Flo
มีนโยบายการแบ่งอาณาเขตการทำการตลาดระหว่างกันอย่างชัดเจนภายใต้สัญญาความร่วมมือทางธุรกิจ
โดยบริษัทซึ่งทำธุรกิจหลักในประเทศไทย ส่วน Grand-Flo จะทำการตลาดในประเทศมาเลเซีย
สิงคโปร์และ อินโดนีเซีย โดยที่ทั้งสองฝ่ายตกลงที่จะไม่เข้าทำตลาดในอาณาเขตของคู่สัญญา